
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή της εγγύησης του Δημοσίου προς την Τράπεζα Εργασίας για 
τη χορήγηση δανείου ποσού δρχ. 969.691.805 στην Ολυμπιακή 

Αεροπορία . 1 

Παροχή της εγγύησης του Δημοσίου προς την Ιονική Τράπεζα για τη 
χορήγηση δανείου ποσού δρχ. 500.000.000 στην Ολυμπιακή Αε¬ 
ροπορία. 2 

Παροχή της εγγύησης του Δημοσίου προς την Τράπεζα Εργασίας για 
τη χορήγηση δανείου ποσού μέχρι δρχ. 500.000.000 στην Ολυ¬ 
μπιακή Αεροπορία. . 3 

Σύσταση Κέντρου Υγείας (Κ.Υ.) Ροδολίβους Ν. Σερρών. 4 

Σύναψη σύμβασης μισθώσεως έργου στο Περιφ. Γεν. Νοσ. Αθηνών 
«Λαϊκό». 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2020862/5205/0025 (1) 


Παροχή της εγγύησης του Δημοσίου προς την Τράπεζα Εργασίας για τη 

χορήγηση δανείου ποσού δρχ. 969.691.805 στην Ολυμπιακή Αεροπο¬ 
ρία. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 του 
Ν. 1266/82. 

2. Την πράξη του Διοικητή της Τ.Ε. αριθμ. 1633/27.10.89 σχετικά με 
την δανειοδότηση των ΔΕΚΟ. 

3. Το 426/7.2.90 έγγραφο της Γεν. Γραμματείας ΔΕΚΟ στο οποίο 
αναφέρεται ότι η δανειοδότηση της Ο.Α. από την Τράπεζα Εργασίας ποσού 
δραχμών 969.691.805 περιλαμβάνεται στο ετήσιο όριο δανεισμού της. 

4. Την από 22.1.1990 επιστολή της Τράπεζας Εργασίας προς την Ο.Α. 
με την οποία εγκρίνει τη δανειοδότησή της με ποσό δρχ. 969.691.805 και 
καθορίζονται οι όροι αυτής. 

5. Την απόφαση του Δ.Σ. της Ο.Α. της 369/6/22.1.1990 συνεδρίασής 
του με την οποία εγκρίνεται η σύναψη του ανωτέρω δανείου και γίνονται 
αποδεκτοί οι όροι αυτού. 

6. Το έγγραφο του Υπουργείου Μεταφορών και Επικοινωνιών αριθμ. 
30462/3047/8.8.89 το οποίο μεταξύ των άλλων εγκρίνει την προαναφε- 
ρόμενη δανειοδότηση. 

7. Το έγγραφο της Ο.Α. αριθμ. 3711/30.1.1990 με το οποίο ζητεί την 
εγγύηση του Ελληνικού Δημοσίου για την ανωτέρω δανειοδότηση, αποφα¬ 
σίζουμε: 

Παρέχουμε την εγγύηση του Ελληνικού Δημοσίου στην Τράπεζα Εργα¬ 
σίας για τη χορήγηση δανείου προς την Ολυμπιακή Αεροπορία (Ο.Α.) πο¬ 
σού δρχ. εννεακοσίων εξήντα εννέα εκατομμυρίων, εξακοσίων ενενήντα μιας 
χιλιάδων, οκτακόσιων πέντε (969.691.805) για την εξόφληση τοκοχρεω- 
λυσίων έτους 1989. 

Το Ελληνικό Δημόσιο παραιτείται από την εφαρμογή και τις ενστάσεις 
των άρθρων 855 και 867 και διατηρεί τα δικαιώματα και τις ενστάσεις που 
απορρέουν από τα άρθρα 853, 858, 862 και 863 του Α.Κ. 


Η χορήγηση και η εξυπηρέτηση του δανείου θα γίνει σύμφωνα με τους 
όρους, που αναφέρονται στην 1633/27.10.89 Πράξη του Διοικητή της 
Τράπεζας της Ελλάδος και στην από 22.1.1990 επιστολή της Τράπεζας 
Εργασίας προς την Ο.Α. πλην του όρου που αφορά την προϋπόθεση (αναπρο¬ 
σαρμογής του επιτοκίου παλαιών δανείων και δεν σχετίζεται με την πα¬ 
ρούσα εγγύηση. 

Με την απόφαση αυτή αναλαμβάνουμε την υποχρέωση, σε περίπτωση 
καθυστέρησης εξόφλησης ληξιπρόθεσμης δόσης ή μέρους αυτής ενδιαμέσων 
τόκων ή τόκων υπερημερίας του δανείου αυτού, να καταβάλουμε στο δανει¬ 
στή μέσα σε δύο (2) μήνες από την λήξη της εκάστότε οφειλής τα ποσά που 
προέρχονται από την ανωτέρω αιτία μετά από προηγούμενη βεβαίωση των 
ποσών αυτών στην οικεία Δ.Ο.Υ. στο λογ/σμό Νο. 555 σύμφωνα με τη διά¬ 
ταξη του Π. Δ/τος αριθμ. 16/1989 (ΦΕΚ 6/1989 τ. Α') και τις οδηγίες 
της εγκυκλίου μας αριθμ. 98348/2945/8.8.79. 

Η Τράπεζα Εργασίας παρακαλείται να μας στείλει αντίγραφο της σύμβα¬ 
σης που θα υπογράψει με την Ο.Α. πίνακα τοκοχρεωλυτικής εξόφλησης του 
εν λόγω δανείου και να μας ενημερώνει για την πορεία της εξυπηρέτησης 
του δανείου. 

Η Ο.Α. παρακαλείται να φροντίζει για την εμπρόθεσμη εξόφληση του εν 
λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχόμενη 
εγγύησή του, την οποία θα εισπράττει η δανειοδοτούσα Τράπεζα και θα την 
αποδίδει στο Δημόσιο σύμφωνα με τα έγγραφά μας 98346/2944/8.8.79, 
98348/2945/8.8.79 και 121545/1786/6.11.79. 

- Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαρτίου 1990 

Ο ΥΠΟΥΡΓΟΣ 

Γ. ΑΓΑΠΗΤΟΣ 
-♦-τ- ’ 

Αριθ. 2007684/1735/0025 (2) 

Παροχή της εγγύησης του Δημοσίου προς την Ιονική Τράπεζα για τη χορή¬ 
γηση δανείου ποσού δρχ. 500.000.000 στην Ολυμπιακή Αεροπο¬ 
ρία. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 του 
Ν. 1266/82. 

2. Την πράξη του Διοικητή της Τ.Ε. αριθμ. 1633/27.10.89 σχετικά με 
την δανειοδότηση των ΔΕΚΟ. 

3. Το 427/487/7.2.90 έγγραφο της Γεν. Γραμματείας ΔΕΚΟ στο 
οποίο αναφέρεται ότι η δανειοδότηση της Ο.Α. από την Ιονική Τράπεζα πο¬ 
σού δραχμών 500.000.000 περιλαμβάνεται στο ετήσιο όριο δανεισμού 
της. 

4. Την από 24.1.1990 επιστολή της Ιονικής Τράπεζας προς την Ο.Α. με 
την οποία εγκρίνεται η δανειοδότησή της με ποσό δρχ. 500.000.000 και 
καθορίζονται οι όροι αυτής. 

5. Την απόφαση του Δ.Σ. της Ο.Α. της 369/7/22.1.1990 συνεδρίασής 
του με την οποία εγκρίνεται η σύναψη του ανωτέρω δανείου και γίνονται 
αποδεκτοί οι όροι αυτού. 

6. Το έγγραφο του Υπουργείου Μεταφορών και Επικοινωνιών αριθμ. 

30462/3047/8.8.89 το οποίο μεταξύ των άλλων εγκρίνει την προαναφε- 
ρόμενη δανειοδότηση. 

7. Το έγγραφο της Ο.Α. αριθμ. 3716/30.1.1990 με το οποίο ζητεί την 
εγγύηση του Ελληνικού Δημοσίου για την ανωτέρω δανειοδότηση, αποφα¬ 
σίζουμε: 

Παρέχουμε την εγγύηση του Ελληνικού Δημοσίου στην Ιονική Τράπεζα 
για την χορήγηση δανείου προς την Ολυμπιακή Αεροπορία (Ο.Α.) ποσού 
δρχ. πεντακοσίων εκατομμυρίων (500.000.000) για εξόφληση ληξιπρόθε¬ 
σμων τοκοχρεωλυσίων έτους 1989. 

Το Ελληνικό Δημόσιο παραιτείται από την εφαρμογή και τις ενστάσεις 
των άρθρων 855 και 867 και διατηρεί τα δικαιώματα και τις ενστάσεις που 
απορρέουν από τα άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με τους 
όρους, που αναφέρονται στην 1633/27.10.89 Πράξη του Διοικητή της 
Τράπεζας της Ελλάδος και στην από 24.1.1990 επιστολή της Τράπεζας 
Εργασίας προς την Ο.Α.. 

Με την απόφαση αυτή αναλαμβάνουμε την υποχρέωση, σε περίπτωση 
καθυστέρησης εξόφλησης ληξιπρόθεσμης δόσης ή μέρους αυτής ενδιαμέσων 
τόκων ή τόκων υπερημερίας του δανείου αυτού, να καταβάλουμε στο δανει¬ 
στή μέσα σε δύο (2) μήνες από την λήξη της εκάστοτε οφειλής τα ποσά που 
προέρχονται από την ανωτέρω αιτία μετά από προηγούμενη βεβαίωση των 
ποσών αυτών στην οικεία Δ.Ο.ΐ. στο λογ/αμό Νο. 555 σύμφωνα με τη διά¬ 
ταξη του Π. Δ/τος αριθμ. 16/1989 (ΦΕΚ 6/1989 τ. Α') και τις οδηγίες 
της εγκυκλίου μας αριθμ. 98348/2945/8.8.79. 

Η Ιονική Τράπεζα παρακαλείται να μας στείλει αντίγραφο της σύμβασης 
που θα υπογράψει με την Ο.Α. και να μας ενημερώσει για την εξυπηρέτηση 
του δανείου. 

Η Ο.Α. παρακαλείται να φροντίζει για την εμπρόθεσμη εξόφληση του εν 
λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχόμενη 
εγγύησή του, την οποία θα εισπράττει η δανειοδοτούσα Τράπεζα και θα την 
αποδίδει στο Δημόσιο σύμφωνα με τα έγγραφά μας 98346/2944/8.8.79, 
98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαρτίου 1990 

Ο ΥΠΟΥΡΓΟΣ 

Γ. ΑΓΑΠΗΤΟΣ 
-^- 

Αριθ. 2023343/5456/0025 (3) 

Παροχή της εγγύησης του Δημοσίου προς την Τράπεζα Εργασίας για τη 

χορήγηση δανείου ποσού μέχρι δρχ. 500.000.000 στην Ολυμπιακή 

Αεροπορία. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των ΑΝ 747/45 και 9/67 και το άρθρο 8 του Ν. 
1266/82. 

2. Την αριθ. 1633/27.10.89 πράξη του Διοικητή της Τράπεζας της 
Ελλάδος σχετικά με τη δανειοδότηση των ΔΕΚΟ. 

3. Το 426/7.2.90 έγγραφο της Γεν. Γραμματείας ΔΕΚΟ στο οποίο 
αναφέρεται ότι η δανειοδότηση της Ο.Α. από την Τράπεζα Εργασίας ποσού 
δραχμών 500.000.000 περιλαμβάνεται στο ετήσιο όριο δανεισμού. 

4. Την από 22.1.1990 επιστολή της Τράπεζας Εργασίας προς την Ο.Α. 
με την οποία εγκρίνει τη δανειοδότησή της με ποσό δραχμών 500.000.000 
και ^καθορίζονται οι όροι αυτής. 

5. Την απόφαση της 369/6/22.1.90 συνεδρίασης του Διοικητικού Συμ¬ 
βουλίου της Ο.Α. με την οποία εγκρίθηκε ο (ανωτέρω δανεισμός και έγιναν 
αποδεκτοί οι όροι του. 

6. Το έγγραφο αριθμ. 30462/3047/8.8.89 του Υπουργείου Μεταφο¬ 
ρών και Επικοινωνιών με το οποίο εγκρίνεται η προαναφερόμενη δανειοδό¬ 
τηση. 

7. Το αριθμ. 3711/30.1.90 έγγραφο της Ολυμπ. Αεροπ. με το οποίο 
ζητά την παροχή της εγγύησης του Δημοσίου για την κάλυψη του ανωτέρω 
δανείου, αποφασίζουμε: 

Παρέχουμε την εγγύηση του Δημοσίου στην Τράπεζα Εργασίας για τη 
δανειοδότηση στην Ολυμπ. Αεροπ. με τη μορφή πίστωσης με ανοικτό (αλ¬ 
ληλόχρεο) λογ/σμό, μέχρι του ποσού των πεντακοσίων εκατομμυρίων 
δραχμών (500.000.000) για κεφάλαιο κίνησης. 

Το Δημόσιο παραιτείται από την εφαρμογή και τις ενστάσεις των άρθρων 
855 και 867 και διατηρεί τα δικαιώματα και τις ενστάσεις που απορρέουν 
από τα άρθρα 853, 858, 862 και 863 του ΑΚ. 

Η χορήγηση και η εξυπηρέτηση του δανείου θα γίνει με τους όρους που 
αναφέρονται στην αριθμ. 1633/27.10.89 πράξη του Διοικητή της Τράπε¬ 


ζας της Ελλάδος και στην από 22.1.90 επιστολή της Τράπεζας Εργασίας 
προς την Ολυμπιακή Αεροπορία πλην του όρου που αφορά την προϋπόθεση 
αναπροσαρμογής του επιτοκίου παλαιών δανείων και δεν σχετίζεται με την 
παρούσα εγγύηση. 

Με την απόφαση αυτή, αναλαμβάνουμε την υποχρέωση να καταβάλ¬ 
λουμε στην Τράπεζα Εργασίας κάθε χρεωστικό υπόλοιπο, πλέον τόκων που 
θα προκόψει βάσει του τηρούμενου λογ/σμού και μέσα σε δύο (2) μήνες από 
την ημερομηνία του κλεισίματός του μετά την προηγούμενη βεβαίωση των 
ποσών αυτών, στην οικεία ΔΟΥ στο λογ/σμό Νο 555 σύμφωνα με τις δια¬ 
τάξεις του Π.Δ/τος 16/89 (ΦΕΚ 6/89 τ.Α') και τις οδηγίες της εγκυκλίου 
μας 98348/2945/8.8.79. 

Η Τράπεζα Εργασίας παρακαλείται να μας στείλει αντίγραφο της σύμβα¬ 
σης που θα υπογράψει με την Ο.Α. πίνακα τοκοχρεωλυτικής εξόφλησης του 
εν λόγω δανείου και να μας ενημερώνει για την πορεία της εξυπηρέτησης 
του δανείου. 

Η Ο.Α. παρακαλείται να φροντίσει για την εμπρόθεσμη εξόφληση του εν 
λόγω δανείου. 

Καθορίζουμε προμήθεια υπέρ του Δημοσίου σε 0,50% για την παρεχό¬ 
μενη εγγύησή του, την οποία θα εισπράττει η δανειοδοτούσα Τράπεζα και 
θα την αποδίδει στο Δημόσιο σύμφωνα με τα έγγραφά μας αριθμ. 98346/ 
2944/8.8.79, 98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαρτίου 1990 

Ο ΥΠΟΥΡΓΟΣ 

ΓΕΩΡΓΙΟΣ ΑΓΑΠΗΤΟΣ 

- 4 - 

Αριθ. Α3α/οικ./5455 (4) 

Σύσταση Κέντρου Υγείας (Κ.Υ.) Ροδολίβους Ν. Σερρών. . 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 

ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/83 «Εθνικό Σύ¬ 
στημα Υγείας» (ΦΕΚ 143/Τ.Ά/83). 

2. Το αρ. ΔΟ.Α./Φ. 380/5842/6.3.90 έγγραφο του Υπουργού Προε¬ 
δρίας της Κυβέρνησης. 

3. Την αρ. 15 της 62ης 0λομ./20.4.89 γνώμη του ΚΕΣΥ, αποφασί¬ 
ζουμε: 

Άρθρο 1 

Σύσταση 

Συνιστάται Κέντρο Υγείας Ροδολίβους νομού Σερρών, ως αποκεντρω¬ 
μένη οργανική μονάδα του Νομαρχιακού Γενικού Νοσοκομείου Σερρών με 
έδρα την Κοινότητα Ροδολίβους. 

Άρθρο 2 

Σκοπός 

Σκοπός του Κ.Υ. είναι ο αναφερόμενος στις διατάξεις της παρ. 1 του άρ¬ 
θρου 15 του Ν. 1397/83. 

Άρθρο 3 

Περιοχή ευθύνης του Κ.Υ. 

Ως περιοχή ευθύνης του Κ.Υ. Ροδολίβους νομού Σερρών ορίζονται οι κοι¬ 
νότητες Ροδολίβους, Πρώτης, Σ.Σ. Αγγίστας, Κρηνίδας, Ν. Μπάφρας, 
Κορμϊστας, Ηλιοκώμης, Αγγίστας, Μυρϊνης, Δόμηρου, Δήμητρας, Λευκο¬ 
θέας, Μανδηλίου, Δραβϊσκου, Μαυρόλοφου, Μύρκινου, Μικρού Σουλίου, 
Νέας Φυλής, Παλαιοκώμης, Μεσολακιάς, Ν. Μεσολακιάς, Αμφίπολης και 
Συμβολής. 

Άρθρο 4 

Περιφερειακά Ιατρεία (Π.Ι.) 

Συνιστώνται ως αποκεντρωμένες μονάδες του Κ.Υ. Ροδολίβους τα πα¬ 
ρακάτω Περιφερειακά Ιατρεία (Π.Ι.): 

1. Περιφερειακό Ιατρείο 24ωρης ετοιμότητας Πρώτης, με έδρα την κοι¬ 
νότητα Πρώτης, που εξυπηρετεί την περιοχή της κοινότητας - έδρας του. 

2. Περιφερειακό Ιατρείο Αγγίστας, με έδρα την Κοινότητα Αγγίστας, 
που εξυπηρετεί την περιοχή της κοινότητας - έδρας του καθώς και τις περιο¬ 
χές των κοινοτήτων Σ.Σ. Αγγίστας, Λευκοθέας και Μανδηλίου. 

3. Περιφερειακό Ιατρείο Δραβϊσκου, με έδρα την Κοινότητα Δραβϊσκου, 
που εξυπηρετεί την περιοχή της Κοινότητας - έδρας του καθώς και τις πε- 

ριοχές των κοινοτήτων Δήμητρας, Μύρκινου και Μυρίνης, 

4. Περιφερειακό Ιατρείο Ηλιοκώμης, με έδρα την κοινότητα Ηλιοκώ¬ 
μης, που εξυπηρετεί την περιοχή της Κοινότητας - έδρας του καθώς και την 
περιοχή της κοινότητας Κορμίστας. 

5. Περιφερειακό Ιατρείο Παλαιοκώμης, με έδρα την Κοινότητα Παλαιο¬ 
κώμης, που εξυπηρετεί την περιοχή της κοινότητας - έδρας του καθώς και 
τις περιοχές των κοινοτήτων Νέας Φυλής, Μεσολακιάς, Ν. Μεσολακιάς και 
Αμφίπολης. 

6. Περιφερειακό Ιατρείο Κρηνίδας, με έδρα την κοινότητα Κρηνίδας, που 
εξυπηρετεί την περιοχή της κοινότητας - έδρας του καθώς και τις περιοχές 
των κοινοτήτων Ν. Μπάφρας και Συμβολής. 

Άρθρο 5 

Συγχώνευση Υγειονομικού Σταθμού (Υ.Σ.) 
και Αγροτικών Ιατρείων (Α.Ι.) 

1. Ο Υ.Σ. Πρώτης και τα Α.Ι. Ροδολίβους, Αγγίστας, Δραβίσκου, Ηλιο¬ 
κώμης, Παλαιοκώμης και Κρηνίδας που έχουν συσταθεί με το Β.Δ. 
150/68 «Περί αναδιαρθρώσεως των Α.Ι. και Υ.Σ. της Χώρας» (ΦΕΚ 43/ 
τ.Α'/68) συγχωνεύονται στο Κ.Υ. Ροδολίβους και τα Π.Ι. του αντίστοιχα. 

2. Το προσωπικό, πλην του ιατρικού που υπηρετεί σε θέσεις του συγχω- 
νευόμενου Υ.Σ. και των Α.Ι. που κατατάσσεται σε αντίστοιχες θέσεις του 
Κ.Υ., σύμφωνα με τις διατάξεις της παρ. 2 του άρθρου 20 του Ν. 1397/83 
και οι θέσεις όπου κατέχουν στον Υ.Σ. και στα Α.Ι. λογίζονται καταργούμε- 
νες, σύμφωνα με τις διατάξεις αυτές από το χρόνο έκδοσης της πράξης κα¬ 
τάταξης στις θέσεις του Κ.Υ. 

3. Οι μόνιμοι αγροτικοί γιατροί που υπηρετούν στον συγχωνευόμενο 
Υ.Σ. και στα Α.Ι. και εντάσσονται αυτοδίκαια, σύμφωνα με τις διατάξεις της 
παρ. 2 του άρθρου 20 του Ν. 1397/83 και του τελευταίου εδαφίου της 
παρ. 2 του άρθρου 4 του Ν. 1579/85 και τις διατάξεις της παρ. 6 του άρ¬ 
θρου 55 του Ν. 1759/88 σε θέσεις του κλάδου γιατρών Ε.Σ.Υ., υποχρεώ¬ 
νονται να υποβάλουν μέσα σε δεκαπέντε (15) μέρες από την γνωστοποίηση 
των θέσεων αίτηση ένταξης. 

Εφόσον υποβάλλουν αίτηση, μέχρι την ολοκλήρωση της διαδικασίας 
ένταξης, που προβλέπουν οι διατάξεις των παρ. 1 και 2 του άρθρου 43 του 
Ν. 1397/83 εξακολουθούν να υπηρετούν στις θέσεις που κατέχουν, οι 
οποίες λογίζεται ότι καταργούνται, σύμφωνα με τις διατάξεις του άρθρου 
20 του Ν. 1397/83 μετά την έκδοση της απόφασης διορισμού σε θέσεις 
κλάδου γιατρών ΕΣΥ και από την ημέρα της ορκωμοσίας και ανάληψης 
υπηρεσίας. 

Για όσους δεν υποβάλλουν αίτηση ένταξης μετά τη λήξη της προθεσμίας, 
οι θέσεις που κατέχουν λογίζεται ότι καταργούνται, σύμφωνα με τις διατά¬ 
ξεις του άρθρου 20 του Ν. 1397/83 και θεωρούνται ότι αυτοδίκαια απο¬ 
χωρούν. 

4. Οι μη μόνιμοι γιατροί που υπηρετούν στον Υ.Σ. και στα Α.Ι. και δεν 
έχουν συμπληρώσει το χρόνο της υποχρεωτικής υπηρεσίας υπαίθρου εξακο¬ 
λουθούν να υπηρετούν ως υπεράριθμοί στο Κ.Υ. και τα Π.Ι. του μέχρι να 
εκπληρώσουν την υποχρέωσή τους. Οι θέσεις των γιατρών αυτών μετατρέ- 
πονται σε προσωρινές με την απόφαση αυτή, που καταργούνται αυτοδίκαια 
μετά την με οποιοδήποτε τρόπο αποχώρησή τους σύμφωνα με τις διατάξεις 
του άρθρου 4 του Ν. 1579/85. 

Άρθρο 6. 

, Διάρθρωση 

Το Κέντρο Υγείας με τα Περιφερειακά Ιατρεία του αποτελεί ενιαία Διεύ¬ 
θυνση και απαρτίζεται από 

1. Ιατρεία 

α) Γενικής Ιατρικής ή Παθολογίας. 

β) Παιδιατρικό. 

γ) Οδοντιατρικό. 

δ) Μικροβιολογικό. 

Τα ιατρεία αυτά πλαισιώνονται από γιατρούς κλάδου ΕΣΥ γιατρούς υπό¬ 
χρεους υπηρεσίας υπαίθρου και ειδικευόμενους. 

2. Ιατρεία που πλαισιώνονται από γιατρούς ειδικοτήτων του Νοσοκο¬ 
μείου, όπου υπάγεται το Κ.Υ., που λειτουργούν όπως ορίζουν οι διατάξεις 
της παρ. 2 του άρθρου 19 του Ν. 1397/83. 

3. Τα ιατρεία του Κ.Υ. πλαισιώνονται εκτός από το ιατρικό προσωπικό 
και από το προσωπικό των κλάδων Νοσηλευτικής, Μαιευτικής, Ιατρικών 
Εργαστηρίων, Ραδιολογίας - ακτινολογίας και φυσιοθεραπείας. 

4. Το Γραφείο Κοινωνικής Φροντίδας, που πλαισιώνεται από το προσω¬ 
πικό των κλάδων Επισκεπτών - τριών, Υγείας, Κοινωνικής Εργασίας και 
άλλων συναφών επαγγελμάτων. 

5. Το Γραφείο Γραμματείας, που πλαισιώνεται από το προσωπικό όλων 
των λοιπών κλάδων του Κ.Υ. 


Άρθρο 7 


Σύσταση θέσεων 

Για τις ανάγκες του Κ.Υ. και των Π.Ι. του συνιστώνται οι παρακάτω 
κατά κλάδο και κατηγορία θέσεις προσωπικού: 

1. ΚΛΑΔΟΣ ΓΙΑΤΡΩΝ ΕΣΥ 


ΕΙΔΙΚΟΤΗΤΑ 



ΒΑΘΜΟΣ 



Δ/ντής 

Ε.Α. 
ή ΕΒ 

Ε.Α. 

Ε.Β. Ε.Γ. 

ΣΥΝΟΛΟ 

α. Γ εν. Ιατρ. ή Παθολογίας 

1 

2 

4 

- 

7 

β. Παιδιατρικής 

- 

1 

2 

- 

3 

γ. Μικροβιολογίας 

- 

- 

1 

- 

1 

δ. Οδοντίατροι 

- 

- 

1 

1 1 

3 

Σύνολο 

1 

3 

8 

1 1 

14 


1.1. Οι γιατροί που διορίζονται στις παραπάνω θέσεις, πλην της Γενι¬ 
κής Ιατρικής ή Παθολογίας, μπορεί να προσφέρουν εναλλακτικά τις υπη¬ 
ρεσίες τους και στο Νοσοκομείο (στα αντίστοιχα τμήματα της ειδικότητάς 
τους) που υπάγεται το Κέντρο ή και σε άλλα Κ.Υ. που υπάγονται στο ίδιο 
Νοσοκομείο στα πλαίσια προγράμματος που καταρτίζεται από το Διοικη¬ 
τικό Συμβούλιο του Νοσοκομείου, σύμφωνα με τις διατάξεις της παρ. 2 
του άρθρου 19 του Ν. 1397/83. 

1.2. Η προκήρυξη των παραπάνω συνιστωμένων διαζευκτικά ως προς 
τον βαθμό θέσεων, γίνεται και στους δύο βαθμούς που πληρούνται κατά 
προτεραιότητα στον ανώτερο βαθμό και μόνον εφόσον δεν υπάρχουν υπο¬ 
ψήφιοι με τα από το Νόμο απαιτούμενα προσόντα για την κατάληψη θέσης 
του ανώτερου βαθμού, πληρούνται στον αμέσως κατώτερο βαθμό. 

2. ΚΑΤΗΓΟΡΙΑ ΤΕ 
ΚΛΑΔΟΣ ΤΕ ΝΟΣΗΛΕΥΤΙΚΗΣ 
Πέντε (5) θέσεις. 

ΚΛΑΔΟΣ ΤΕ ΝΟΣΗΛΕΥΤΙΚΗΣ 
Δύο (2) θέσεις. 

ΚΛΑΔΟΣ ΤΕ ΕΠΙΣΚΕΠΤΩΝ - ΤΡΙΩΝ ΥΓΕΙΑΣ 
Πέντε (5) θέσεις. 

ΚΛΑΔΟΣ ΤΕ ΔΙΑΤΡΟΦΗΣ 
Μία (1) θέση. 

ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ 
Μία (1) θέση. 

ΚΛΑΔΟΣ ΤΕ ΡΑΔΙΟΛΟΓΙΑΣ - ΑΚΤΙΝΟΛΟΓΙΑΣ 
Μία (1) θέση. 

ΚΛΑΔΟΣ ΤΕ ΦΥΣΙΚΟΘΕΡΑΠΕΙΑΣ 
Μία (1) θέση. 

ΚΛΑΔΟΣ ΤΕ ΚΟΙΝΩΝΙΚΗΣ ΕΡΓΑΣΙΑΣ 
Δύο (2) θέσεις. 

ΚΛΑΔΟΣ ΤΕ ΔΙΟΙΚΗΣΗΣ ΜΟΝΑΔΩΝ ΥΓΕΙΑΣ ΚΑΙ ΠΡΟ¬ 
ΝΟΙΑΣ 

Μία (1) θέση. 

3. ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΑΔΕΛΦΩΝ ΝΟΣΟΚΟΜΩΝ 
Πέντε (5) θέσεις. 

Οι θέσεις αυτές πληρούνται κατά τον αριθμό που δεν πληρούνται λόγω 
έλλειψης υποψηφίων οι αντίστοιχες θέσεις του κλάδου ΤΕ Νοσηλευτι¬ 
κής. 

ΚΛΑΔΟΣ ΔΕ ΒΟΗΘΩΝ ΙΑΤΡΙΚΩΝ ΚΑΙ ΒΙΟΛΟΓΙΚΩΝ ΕΡΓΑ¬ 
ΣΤΗΡΙΩΝ 


Μία (1) θέση 

που πληρούται όταν δεν πληρούται λόγω έλλειψης υποψηφίων η αντί¬ 
στοιχη θέση του Κλάδου ΤΕ Ιατρικών Εργαστηρίων. 

ΚΛΑΔΟΣ ΔΕ ΧΕΙΡΙΣΤΩΝ ΙΑΤΡΙΚΩΝ ΣΥΣΚΕΥΩΝ 


Μία (1) θέση 

που πληρούται όταν δεν πληρούται λόγω έλλειψης υποψηφίων η αντί¬ 
στοιχη θέση του κλάδου ΤΕ Ραδιολογίας - Ακτινολογίας. 

ΚΛΑΔΟΣ ΔΕ ΔΙΟΙΚΗΤΙΚΟΣ ΛΟΓΙΣΤΙΚΟΣ 

Δύο (2) θέσεις 

ΚΛΑΔΟΣ ΤΕ ΤΕΧΝΙΚΟΣ 


Μία (1) θέση. 

ΚΛΑΔΟΣ ΔΕ ΠΛΗΡΩΜΑΤΩΝ ΑΣΘΕΝΟΦΟΡΩΝ 
Έξι (6) θέσεις. 

Το προσωπικό του κλάδου αυτού προσφέρει υπηρεσίες κατά κύριο λόγο 
στην κίνηση των ασθενοφόρων αυτοκινήτων και άλλων κινητών μονάδων 
στη διακίνηση των ασθενών καθώς και εσωτερική υπηρεσία στο Γ ραφείο 

Γραμματείας του Κ.Τ. 

4. ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΒΟΗΘΗΤΙΚΟΥ ΠΡΟΣΩΠΙΚΟΥ 

Δύο (2) θέσεις. 

ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ ΜΑΓΕΙΡΕΙΩΝ 

Μία (1) θέση. 

ΚΛΑΔΟΣ ΤΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Δύο (2) θέσεις. 

Άρθρο 8 

Προσόντα Διορισμού 

1. Ως προσόντα διορισμού στις θέσεις ορίζονται τα προσόντα κατά κατη¬ 
γορία, κλάδο και ειδικότητα που καθορίζονται με τον οργανισμό του οικείου 
νοσοκομείου. 

2. Για τον κλάδο ΔΕ Πληρωμάτων ασθενοφόρων απαιτείται απολυτή¬ 
ριος Τίτλος Λυκείου ή εξαταξίου Γυμνασίου ή ισότιμου σχολείου ανεξάρτητα 
από ειδικότητα, καθώς και επαγγελματική άδεια οδήγησης Γ' τουλάχιστον 
κατηγορίας. 

Άρθρο 9 
Αρμοδιότητες 

Οι αρμοδιότητες του Δ/ντή του Κ.Υ. καθώς και των Ιατρείων και Γρα¬ 
φείων του ορίζονται ως ακολούθως: 

. 1.0 Δ/ντής ασκεί τα καθήκοντα του προϊσταμένου της Διεύθυνσης και 

| είναι υπεύθυνος για τον συντονισμό και λειτουργεία των ιατρείων, γραφείων 
| και Π.Ι. του Κ.Υ. 

2. Αρμοδιότητες των Ιατρείων του Κ.Υ. είναι: 

; Η ευθύνη για την παροχή υπηρεσιών υγείας, σύμφωνα με τις διατάξεις 
I του άρθρου 15 του Ν. 1397/83. 

I 3. Αρμοδιότητες του Γραφείου Κοινωνικής Φροντίδας είναι: 
ί α) Η ευθύνη για την οργάνωση παροχής υπηρεσιών κοινωνικής φροντί- 
| δας στον πληθυσμό, καθώς και η εφαρμογή και υλοποίηση αντίστοιχων 
| προγραμμάτων στα πλαίσια του σκοπού του Κ.Υ. 

β) Η συνεργασία με τους γιατρούς στην εφαρμογή προγραμμάτων ενημέ- 
! ρωσης και διαφώτισης του πληθυσμού σε θέματα οικογενειακού προγραμ- 
1 ματισμού, διαιτητικής αγωγής, σχολικής υγιεινής καθώς και η συνεπικου- 
ρία γενικά στο έργο παροχής υπηρεσιών πρωτοβάθμιας φροντίδας. 

4. Αρμοδιότητες του Γραφείου Γραμματείας είναι: 

α) Η φροντίδα για κάθε θέμα που έχει σχέση με την οργάνωση της γραμ¬ 
ματειακής στήριξης του Κ.Υ., την υπηρεσιακή κατάσταση του προσωπικού 
του, την τήρηση των αρχείων και βιβλίων κίνησης των Ιατρείων του Κ.Υ., 
την τήρηση του Γενικού Πρωτοκόλλου την διακίνηση της αλληλογραφίας, 
καθώς και την χορήγηση πιστοποιητικών στους αρρώστους, όταν τα ζητούν 
μετά από υποβολή σχετικής αίτησης. 

β) Η φροντίδα για την διακομιδή των αρρώστων με ασθενοφόρο αυτοκί- 
νητο ή με οποιοδήποτε μέσο μεταφοράς σε έκτακτες περιπτώσεις στο Κέ¬ 
ντρο Υγείας ή στο Νοσοκομείο και 

γ) Η φροντίδα για κάθε θέμα που έχει σχέση με την καθαριότητα των 
χώρων του Κ.Υ. την εποπτεία των γενικών εργασιών, την φύλαξη την δια¬ 
νομή και επιδιόρθωση των εφοδίων και υλικών που χρειάζονται για τη λει¬ 
τουργία του. 

5. Οι αρμοδιότητες του Κ.Υ. ασκούνται σύμφωνα με όσα λεπτομερώς 
ορίζονται με τον εσωτερικό κανονισμό λειτουργίας των Κ.Υ. και μέχρι να 
εκδοθεί ο εσωτερικός κανονισμός λειτουργίας, σύμφωνα με τις κατευθύνσεις 
και οδηγίες του Υπουργείου Υγείας, Πρόνοιας και Κοινωνικών Ασφαλίσεων 
και τις αποφάσεις και οδηγίες του Δ.Σ. του νοσοκομείου στο οποίο υπάγεται 
το Κέντρο Υγείας. 

Άρθρο 10 
Προϊστάμενοι 

1. Στο Κ.Υ. προΐσταται: 

α) Στην Διεύθυνση γιατρός με βαθμό Διευθυντή, που υπηρετεί σ’ αυτό και 
εκλέγεται από τους γιατρούς του Κ.Υ., σύμφωνα με τις διατάξεις της παρ. 5 
του άρθρου 18 του Ν. 1397/83 και ο οποίος ασκεί τα καθήκοντα του προϊ¬ 
σταμένου παράλληλα με τα λοιπά καθήκοντά του. 

Αν δεν υπηρετεί γιατρός με βαθμό Διευθυντή, καθήκοντα προϊσταμένου 


ασκεί ο ανώτερος σε βαθμό γιατρός απ’ αυτούς που υπηρετούν στο Κ.Υ. και 
σε περίπτωση ομοιοβάθμων ο αρχαιότερος στον κλάδο γιατρών Ε.Σ.Υ. 

β) Στο Γ ραφείο Κοινωνικής Φροντίδας, υπάλληλος της κατηγορίας ΤΕ 
του κλάδου ΤΕ Κοινωνικής Εργασίας ή του κλάδου ΤΕ Επισκεπτών - τριών 
Υγείας. 

γ) Στο Γ ραφείο Γ ραμματείας, υπάλληλος της κατηγορίας ΤΕ του κλάδου 
ΤΕ Διοίκησης Μονάδων Υγείας και Πρόνοιας ή της κατηγορίας ΔΕ του 
Κλάδου ΔΕ Διοικητικού - Λογιστικού. 

2. Οι υπάλληλοι που προΐστανται στα Γραφεία Κοινωνικής Φροντίδας 
και Γραμματείας, ορίζονται σύμφωνα με τις διατάξεις του άρθρου 9 του Ν. 
1586/86 «Βαθμολογική διάρθρωση των θέσεων του Δημοσίου, Ν.Π.Δ.Δ. 
και ΟΤΑ και άλλες διατάξεις» (ΦΕΚ 37Α/86). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Ν. ΘΕΜΕΛΗΣ Γ. ΑΓΑΠΗΤΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝ. ΑΣΦΑΛΙΣΕΩΝ 

Γ. ΜΕΡΙΚΑΣ 
- ψ - 

Αριθ. Δ2γ/543Ι δις (5) 

Σύναψη σύμβασης μισθώσεως έργου στο Περιφ. Γεν. Νοσ. Αθηνών 

«Λαϊκό». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την αρ. 1/3.1.90 απόφαση του Διοικητικού Συμβουλίου του Περ. 
Γεν. Νοσ. Αθηνών «ΛΑΪΚΟ», αποφασίζουμε: 

Εγκρίνουμε την ανάθεση έργου με μίσθωση σε συνεργείο το οποίο θα 
ασχοληθεί με την καθαριότητα ορισμένων χώρων του Περιφ. Γεν. Νοσ. 
Αθηνών «ΛΑΪΚΟ» για χρονικό διάστημα ενός (1) έτους. 

Η σύναψη σύμβασης μισθώσεως έργου αφορά Ιδιωτικό Συνεργείο καθα¬ 
ριότητας τα οποία θα ασχοληθούν συγκεκριμένα με την καθαριότητα (2ου, 
3ου, 4ου ορόφου, Πυρηνικής Ιατρικής, σκάλες, κτίριο τέως ΑΣΑΝ στην οδό 
Σεβαστουπόλεως) καθώς και τα τζάμια των χώρων αυτών. 

Ο καθορισμός των χώρων του κτιρίου της οδού Σεβαστουπόλεως δεν 
ανάγεται στον κύκλο καθηκόντων των υπαλλήλων του Νοσοκομείου ενώ 
για τους χώρους του Νοσοκομείου οι ανάγκες είναι πολύ μεγάλες και απο¬ 
δεδειγμένα δεν καλύπτονται. 

Ως προσόντα για τον ανάδοχο καθαριότητος ορίζεται η εμπειρία και ο 
διατιθέμενος από αυτόν μηχανικός εξοπλισμός. 

Το ποσόν της αμοιβής για τον ανάδοχο ορίζεται στα 35.000.000 (τριά¬ 
ντα πέντε εκατομμύρια) δρχ. για τους δώδεκα μήνες και θα βαρύνει τον 
προϋπολογισμό του Νοσοκομείου. 

Η σχετική αποζημίωση θα καταβάλλεται στον ανάδοχο κάθε μήνα και 
εφόσον θα εκτελείται κανονικά το έργο που του έχει ανατεθεί. 

Η παρακολούθηση και η διαπίστωση της καλής εκτέλεσης του έργου θα 
γίνεται από ειδική Επιτροπή που θα την απαρτίζουν υπάλληλοι του Νοσοκο¬ 
μείου. 

Ως τόπος εκτέλεσης του έργου ορίζονται οι συγκεκριμένοι χώροι του Κε¬ 
ντρικού Κτιρίου του Νοσοκομείου και του κτιρίου της οδού Σεβαστουπό¬ 
λεως που αναλυτικά θα αναφέρονται στη σύμβαση που το Νοσοκομείο θα 
υπογράψει με τον ανάδοχο. 

Οι χώροι και οι επιφάνειες που θα καθορίζονται από τον ανάδοχο δεν θα 
ανάγονται στον κύκλο καθηκόντων υπαλλήλων του Νοσοκομείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Μαρτίου 1990 

